Keju Emmental

Emmental, Emmentaler, Emmenthal, atau Emmenthaler adalah keju dari Switzerland yang dibuat dengan susu lembu mentah dan mempunyai banyak lubang atau "mata" yang bersaiz besar.  What is Emmentaler?, Wise Geek. Diakses pada 8 Mei 2010. Keju ini dikenali sebagai "keju Swiss" di Amerika Utara walaupun keju Switzerland tidak selalu merujuk kepada Emmental. Swiss Cheese, Recipezaar. Diakses pada 8 Mei 2010. Keju tiruan Emmental di Norway dikenal dengan nama Jarlsberg. Keju ini mendapatkan namanya dari daerah asalnya iaitu lembah Emme di Canton Bern dan telah mendapat perakuan daripada AOC (Appellation d'Origine Contrôlée).  What is Emmental Cheese?, Wise Geek. Diakses pada 8 Mei 2010. Pensijilan AOC menyebabkan hanya keju yang dihasilkan di Emmental saja yang dapat diberi label "Emmentaler Swiss". Namun, nama "keju Emmental" tidaklah dilindungi sehingga banyak tiruannya yang dihasilkan di pelbagai negara.

 Sejarah 
Keju Emmental telah dihasilkan sejak tahun 1293.  Page 103. Pada mulanya, keju ini dibuat pada musim panas di kawasan pergunungan oleh para penternak. Emmentaler, History , Emmentaler.ch. Diakses pada 8 Mei 2010. Mereka menghasilkan keju Emmental dalam jumlah yang kecil untuk dimakan oleh keluarga mereka dan untuk membayar tuan tanah. Keju Emmental pertama kali disebut pada tahun 1542.  Ketika itu keju ini diberikan kepada penduduk Langenthal sebagai pampasan kerana musibah kebakaran yang mereka alami.  Kilang-kilang keju mula muncul pertama kali di lembah Emme pada tahun 1815 dan sejak saat itu kawasan pengeluaran keju ini mula berkembang.

 Bentuk dan tekstur 
Bentuk keju Emmental adalah bulat dengan diameter 76 hingga 94 centimeter dan tinggi antara 18 hingga 25 sentimeter. Sedangkan berat dari keju ini antara 60 sampai 130 kilogram.  Warna keju ini adalah krim pucat atau kuning, manakala kulitnya berwarna coklat kekuning-kuningan.  Keju ini terkenal mempunyai lubang-lubang yang bersaiz besar dan banyak. Kerana sifatnya yang mudah meleleh, keju Emmental sering digunakan untuk roti lapis bakar, fondue, quiche dan burger keju.

 Pembuatan 
Pembuatan keju Emmental mempunyai persamaan dengan keju Gruyère.  Page 273. Keju Emmental dibuat dengan menggunakan susu mentah dari lembu yang diberi makan jerami. Susu tersebut dikentalkan dengan bakteria lalu dicetak. Keju yang telah dicetak diterbalikkan sekali-sekala untuk pengeringan lalu direndam dalam air masin dan dimasak dalam gua. Kematangan dilakukan di bilik yang cukup sejuk selama dua minggu. Kemudian keju-keju dipindahkan ke bilik yang lebih hangat selama enam hingga lapan minggu agar terjadi proses penapaian.  Selama proses penapaian, keju-keju menghasilkan karbon dioksida yang tidak dapat keluar kerana kulit keju yang tebal.  Gas karbon dioksida tersebut lalu membuat lubang-lubang pada keju Emmental. 

 Lihat juga 
 Keju
 Keju Swiss
 Gruyère
 Tête de Moine

 Rujukan 

 Pautan luar 

Kategori:Keju Swiss